въз основа на продажните цени или разходите на дружествата в държавата на произход или поне въз основа на цените и разходите, които могат да отразят равнището на цените и разходите в държавата на произход. Във връзка с това CCCME счита, че член 2, параграф 6а от основния регламент е в противоречие с АДС и в този случай не трябва да се прилага. Според CCCME изчислението на формираната нормална стойност от страна на ЕС също трябва да бъде в съответствие с член 2.2.1.1 от АДС и с тълкуването на Апелативния орган към него, което е изложено в делото ЕС — Биодизел (Аржентина) (DS473) (по-долу ЕС — Биодизел). Значителните нарушения в страната на износа ще трябва да попаднат в обхвата на определението за продажби извън „обичайните търговски условия“ или за „специфична пазарна ситуация“. Освен това CCCME заяви, че съгласно член 2.2 от АДС формирането на нормалната стойност се допуска само ако няма продажби при обичайните търговски условия. Терминът „обичайни търговски условия“ може да се тълкува като редовни продажби и покупки, характеризиращи се с намерението на продавача да реализира печалба. Освен това в член 2.2.1 от АДС се предвижда, че продажбите на даден продукт могат да не се считат за сключени при обичайни търговски условия и да не бъдат взети предвид „само ако...такива продажби се извършват през продължителен период от време в значителни количества и са на цени, които не осигуряват възстановяване на всички разходи“. В тази връзка от CCCME твърдят също, че жалбоподателят не е доказал, че твърдените значителни нарушения попадат или в категорията на продажбите „извън обичайните търговски условия“, или в „специфична пазарна ситуация“.
 (146)
 Комисията счита, че разпоредбите на член 2, параграф 6а са в пълно съответствие със задълженията на Европейския съюз в рамките на СТО и със съдебната практика, посочена от СССМE. В самото начало Комисията отбелязва, че докладът на СТО относно ЕС — Биодизел не се отнася до прилагането на член 2, параграф 6а от основния регламент, а до конкретна разпоредба на член 2, параграф 5 от основния регламент. Във всеки случай правните разпоредби на СТО, както са тълкувани от специализираната група на СТО и на Апелативния орган по ЕС — Биодизел, позволяват използването на данни от трета държава, надлежно коригирани, когато това е необходимо и обосновано. Наличието на значителни нарушения прави разходите и цените в страната на износа неподходящи за формиране на нормалната стойност. При тези обстоятелства член 2, параграф 6а от основния регламент предвижда формирането на разходите за производство и продажба въз основа на цени или референтни стойности, при които няма нарушения, включително тези в подходяща представителна държава с равнище на развитие, сходно с това на страната на износа. Що се отнася до твърдението относно жалбоподателя, правното основание и основното доказателство в жалбата се отнасят до условията за прилагането на член 2, параграф 6а от основния регламент. Както е посочено в точка 3 от известието за започване, Комисията счете, че в жалбата не са представени достатъчно доказателства за значителни нарушения, както се изисква от член 2, параграф 6а, буква д) от основния регламент, за започване на